Suchinthana/ta-wikipedia huggingface dataset:
சுஸ்ருதர்

சுசுருதர் (Sushruta;சமஸ்கிருதம்:. सुश्रुत (sʊʃɾʊt̪), பொ.ஊ.மு. 800) இந்தியாவின் பண்டைய ஆயுர்வேத மருத்துவர். பொ.ஊ.மு. 800 ஆம் ஆண்டில் வாரணாசி நகரில் வாழ்ந்த மருத்துவ முனிவர் எனக் கருதப்படுகிறார். இவர் அறுவை சிகிச்சையின் தந்தை என்று போற்றப்படுகிறார்.
ஆயுர்வேத மருத்துவம் மற்றும் அறுவை சிகிச்சை  குறித்த சுஸ்ருத சம்ஹிதை என்ற ஒரு மருத்துவ நூலை இயற்றியவர். சுஸ்ருத சம்ஹிதை  நூல் 184 அத்தியாயங்களைக் கொண்டுள்ளது. இதில் 1120 நோய்கள், 700க்கும் மேற்பட்ட மூலிகைச்செடிகள், ஆழமான உடற்கூற்றியல் பாடங்கள், 600 மேற்பட்ட அறுவை சிகிச்சை இயந்திரங்களையும் அவற்றை சிகிச்சையில் பயன் படுத்தும் விதங்களையும் பற்றி கூறியுள்ளார்.

இவர் ஆயுர்வேதத்தையும் ஜோதிடத்தையும் அடிப்படையாகக் கொண்டு கொடிய நோய்களுக்கும் சிகிச்சை அளித்தவர். பாரதத்தின் முதல் அறுவை சிகிச்சை நிபுணர். இவர் பழங்காலத்திலேயே நுண்ணிய மூளை மண்டல பகுதி அறுவை சிகிச்சையை செய்தவர். உடலின் குறிப்பிட்ட பகுதியை மட்டும் தற்காலிகமாக உணர்வினை இழக்கச் செய்யும் முறையையும் இவர் பயன்படுத்தியுள்ளார். இவரது மிகப்புராதன நூல்களில் கூறப்பட்டுள்ள மூலிகைகள், மருத்துவ முறைகள் ஆகியவற்றை விளக்கக் கூடியவர்கள் இல்லாததால் இந்நூல்களைப் பற்றிய புரிந்துணர்வு இந்தியாவில் மறைந்தது.

நூலின் அமைப்பு 
சுஸ்ருத சம்ஹிதை பூர்வ தந்திரம், உத்திர தந்திரம் எனும் இரு பகுதிகளைக் கொண்டது. இதில் பூர்வதந்திரத்திலே சீத்திரஸ்தானம், நிதானஸ்தானம், சரீரஸ்தானம், கல்பஸ்தானம், சிகிச்சாஸ்தானம் எனும் ஐந்து பிரிவுகள் உள்ளன. இவை சுஸ்ருத சம்ஹிதையின் மூல நூலாகிய ஸல்லிய தந்திரத்தில் உள்ளவையாகும். உத்தர தந்திரத்தில் ஸலக்கியம், பூத வித்தியா, கமார பிருத்தியம் எனும் மூன்று பகுதிகள் உள்ளன.

மேற்கோள்கள்

உசாத்துணைகள்
Dr. Rudolf Hoernle. Medicine of India.
D. P. Agrawal.  Sushruta: The Great Surgeon of Yore.
Chari PS.  'Sushruta and our heritage', Indian Journal of Plastic Surgery.
Rana RE and  Arora BS.  'History of Plastic Surgery in India', Journal of Postgraduate Medicine.
Gunakar Muley.  'Plastic Surgery in Ancient India'. 
 Aufderheide,   A. C.; Rodriguez-Martin,  C. & Langsjoen, O. (1998). The Cambridge Encyclopedia of Human  Paleopathology. Cambridge  University Press. .
 Dwivedi, Girish & Dwivedi, Shridhar  (2007).  History of Medicine: Sushruta – the Clinician – Teacher par Excellence .  National Informatics Centre (Government of India).
 Kearns,  Susannah C.J. & Nash, June E. (2008). leprosy.  Encyclopedia Britannica.
 Kutumbian, P. (2005). Ancient Indian  Medicine. Orient Longman. .
 Lock, Stephen etc. (2001). The Oxford  Illustrated Companion to Medicine.  USA: Oxford University Press. .

வெளியிணைப்புகள் 

 http://socioparivar.wordpress.com/2007/09/30/sushruta-the-father-of-indian-surgery/
 http://www.myguru.in/Deity-Sushruta.htm

இந்திய மருத்துவர்கள்
ஆயுர்வேதம்
அறுவை மருத்துவம்
ஆயுர்வேத மருத்துவர்கள்
கலைஞன் (திரைப்படம்)

கலைஞன் 1993 ஆம் ஆண்டு வெளிவந்த தமிழ்த் திரைப்படமாகும். ராம்குமாரின் தயாரிப்பில் வெளிவந்த இத்திரைப்படத்தில் கமல்ஹாசன், பிந்தியா மற்றும் பலர் நடித்துள்ளனர்.

மேற்கோள்கள்

1993 தமிழ்த் திரைப்படங்கள்‎
கமல்ஹாசன் நடித்துள்ள திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
24 மனை தெலுங்குச்செட்டியார்

24 மனை தெலுங்குச் செட்டியார் (Twenty four Manai Telugu Chettiars) அல்லது சாது செட்டியார் (Sadhu Chettiar) என்பவர்கள் தென்னிந்தியாவில் உள்ள ஒரு சாதியினர் ஆவர். இவர்களது தாய் மொழி தெலுங்கு ஆகும். இச்சமூகத்தினர் பலிஜா சமூகத்தின்  ஒரு பிரிவினராக இருந்தனர். பின்னர் தொழில் அடிப்படையில் தனித்துவமான சமூகமாக மாறினார். 

இவர்கள் வீட்டில் தெலுங்கு மொழியில் பேசினாலும், தமிழ்ப் பண்பாட்டில் வாழ்வியல் முறையும், கலாசாரத்தையும் பின்பற்றுகின்றனர். இவர்கள் தங்கள் குல தெய்வமாக காமாட்சி அம்மனை வழிபடுகிறார்கள். ஒவ்வொரு ஆண்டும் சனவரி முதல் ஞாயிறு அன்று காஞ்சியில் இச்சமூகத்தின் சார்பில் ஆராதனை விழா நடத்தப்பட்டு வருவது குறிப்பிடத்தக்கது. தமிழ்நாடு முழுக்க இச்சமூகத்தினர் பரவி இருக்கிறார்கள் என்றாலும் மதுரை, தேனி, திருச்சி, கோயம்புத்தூர், திருநெல்வேலி, இராமநாதபுரம் மற்றும் சென்னை பகுதிகளில் குறிப்பிடத்தக்க அளவு உள்ளனர். இவர்கள் தமிழ்நாடு அரசு சாதிகள் பட்டியலில் பிற்படுத்தப்பட்ட வகுப்பினர் பிரிவில் உள்ளனர்.

தொழில்
தமிழகம் மற்றும் கேரளாவில் உள்ள நகரங்கள் மற்றும் கிராமங்கள் குறித்த பொருட்களை பெருவாரியாக வியாபாரத்தில் ஈடுபட்டு வருகின்றனர். 18 ஆம் நூற்றாண்டில், அவர்கள் முதன்மையாக சாக்குப்பைகளை (கோணிப்பைகளை) உற்பத்தி செய்வதில் / விற்பனை செய்வதில் ஈடுபட்டிருந்தனர். எனவே அவர்கள் சலுப்பன் செட்டி என அடையாளம் காணப்பட்டனர்.

பிரிதானிய  காலனித்துவ காலத்தில் (19 ஆம் நூற்றாண்டின் முற்பகுதியில்), இவர்கள் பெரும்பாலும் வணிகம் மற்றும் விவசாயத்தில் ஈடுபட்டிருந்தனர். குறிப்பாக மதுரை  நகரில் பாரம்பரிய சாக்குப்  பை வியாபாரத்தில்  இருந்து நகர்ந்து பல்வேறு வகையான பழங்களின் விற்பனையில்  பெரும்பாலும் ஈடுபட்டுள்ளனர்.  அதே நேரத்தில் துணிகள் மற்றும் பிற பொருட்களின் வியாபாரிகளாகவும் இருந்தனர்.

நவீன நாட்களில், இந்த சமூகம் முக்கியமாக பணம் கடன் வழங்கும் வணிகம், தொழில், எண்ணெய், மளிகை, உலோகம், மற்றும் பிற சிறு வணிகங்களில் பன்முகப்பட்டு ஈடுபடுகின்றது.

திருமண உறவுமுறை 
24 மனை தெலுங்குச் செட்டியார்களில் 24 மனை என்பது 24 கோத்திரத்தைக் குறிப்பிடுகிறது. இதில் 8 கோத்திரம் பெண் வீடு என்றும் 16 கோத்திரம் ஆண் வீடு என்றும் பிரிக்கப்பட்டுள்ளது. இந்த இரு பிரிவுகளுக்கிடையே திருமண உறவு வைத்துக் கொள்கிறார்கள். ஒரே பிரிவில் இருப்பது சகோதர உறவாக கொள்ளப்பட்டுள்ளது. இச்சமூகத்தின் தலைவர் பெரியதனத்தார், நாட்டாமை அல்லது சாதித் தலைவர் என்று அழைக்கப்படுகின்றனர். இவர்கள் தலைமையில்தான் இச்சாதியினரின் திருமணங்கள் நடத்தப்படுகின்றன.

கோத்திரங்கள் 

16 பதினாறு வீடு (ஆண் வீடு)

8 எட்டு வீடு (பெண் வீடு)

குறிப்பிடத்தக்க நபர்கள் 
 உடுமலை நாராயணகவி - கவிஞர் 
 குற்றாலீசுவரன் - இந்திய நீச்சல் வீரர்
 கே. சி. பழனிச்சாமி - முன்னாள் கரூர் மக்களவை உறுப்பினர் 
 பொள்ளாச்சி ஜெயராமன் - முன்னாள் அமைச்சர் 
 உடுமலை ராதாகிருஷ்ணன் - முன்னாள் அமைச்சர் 
 இ. கோ. சுகவனம் - முன்னாள் கிருஷ்ணகிரி மக்களவை உறுப்பினர்

மேற்கோள்கள்

சாதிகள்
செட்டியார்கள்
தெலுங்குச் சமூகங்கள்
சிவசக்தி (திரைப்படம்)

சிவசக்தி (Shivashakthi) 1996 ஆம் ஆண்டு வெளிவந்த தமிழ்த் திரைப்படமாகும். சுரேஷ் கிருஷ்ணாவின் இயக்கத்தில் வெளிவந்த இத்திரைப்படத்தில் சத்யராஜ், பிரபு, ரம்பா மற்றும் பலர் நடித்திருந்தனர். அக்னிபத் என்ற இந்தி படத்தின் தழுவலாகும்.

வைரமுத்துவின் பாடல்களுக்கு தேவா இசையமைத்திருந்தார்.

மேற்கோள்கள்

வெளி இணைப்புகள்

1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
சத்யராஜ் நடித்த திரைப்படங்கள்
பிரபு நடித்த திரைப்படங்கள்
ரம்பா நடித்த திரைப்படங்கள்
வைரமுத்து இயற்றிய திரைப்பாடல்கள்
நிழல்கள் ரவி நடித்த திரைப்படங்கள்
சுஜாதா நடித்த திரைப்படங்கள்
நாவிதர்

நாவிதர் எனப்படுபவர் தமிழகத்தில் வாழுகின்ற ஓர் இனக்குழுவினர் ஆவர். தமிழகத்தில், நாவிதர்கள் தமிழ் மற்றும் தெலுங்கு என இரு வேறுபட்ட மொழியியல் குழுக்களாக வாழுகின்றனர். தெலுங்கு பேசுபவர்கள் மங்களா என்ற பெயரில் அழைக்கப்படுகின்றனர்.
 நாவிதர்கள் கிராமப்புற மருத்துவர்களாகவும், ஒப்பனைத் தொழில் செய்பவர்களாகவும் இருந்து வருகின்றனர்.

சொற்பிறப்பு 
..

நாவிதர் என்ற சொல் நாவிதம் என்ற தமிழ் வார்த்தையிலிருந்து உருவானது, நா+இதம் (சொல்+குணம்) இதற்கு சொல்லால் குணப்படுத்துபவன்  என்று பொருளாகும். இவர்கள் மருத்துவர், பரியாரி, வைத்தியர் என்ற பெயராலும் அறியப்படுகின்றனர். இவை அனைத்தும் மருத்துவர்களுக்கான ஒத்த சொற்கள் ஆகும்.

மக்கள்தொகை 
தமிழகத்தில் மருத்துவர், நாவிதர், மங்களா என்று சொல்லப்படுகின்ற வகுப்பினர் ஒரு சதவீதத்திற்கும் மேல் வசிக்கின்றனர். இவர்கள் தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில், மிகவும் பிற்படுத்தப்பட்ட வகுப்பினர் பட்டியலில் சேர்க்கப்பட்டிருக்கின்றனர்.

வரலாற்றுத் தகவல் 
ராஜராஜ சோழன் கட்டிய தஞ்சை பெரிய கோவிலில் கோவில் கட்டுமான வேலைக்கு மருத்துவ  பணியமர்த்த பட்ட நாவிதர் ஒருவருக்கு ராஜராஜ பெரு நாவிதர் என்ற பட்டம் அளிக்கபட்டுள்ளது.

இவற்றையும் காண்க 
 அம்பஷ்டன்
 மங்களா
 வேலக்கட்டல நாயர்

மேற்கோள்கள் 

தமிழரில் சாதிகள்
பீளமேடு

பீளமேடு  கோயம்புத்தூர் நகரின் புறநகர்ப்பகுதியாகும்.  இங்கு கோவையின் வானூர்தி நிலையம்  அமைந்துள்ளது. இங்கு நெசவாலைகளும் ஈரமாவு அரவைப்பொறி தயாரிப்பு நிறுவனங்களும் வார்ப்பகங்களும் மின்னோடி/இறைப்பி தொழிற்சாலைகளும் மிகுந்து காணப்படுகின்றன. இது கோவையில் கல்விமையமாகவும் பல மருத்துவ,பொறியியல், கலை மற்றும் அறிவியல் கல்லூரிகளையும் சிறந்த பள்ளிக்கூடங்களையும் கொண்டு விளங்குகிறது. மருத்துவக் கல்லூரி மருத்துவமனையும் கோவை சென்டர் மருத்துவமனையும் இங்குள்ளன. இந்துக்கள் பெரும்பான்மையினராக உள்ள இப்பகுதியில் மாரியம்மன் கோவில், கரிவரதராஜப் பெருமாள் கோவில், ஆஞ்சனேயர் கோவில், அகிலாண்டேசுவரி கோவில் ஆகியன உள்ளன.

கோவை மாவட்ட சிறுதொழில் முனைவோர் சங்க வளாகமான கொடிசியா வளாகம் இப்பகுதியில்தான் அமைந்துள்ளது.

போக்குவரத்து
தேசிய நெடுஞ்சாலை 47 பீளமேட்டின் ஊடாகச் செல்கிறது. மேலும் பீளமேட்டில் ஒரு இரயில் நிலையமும் உள்ளது.

கல்வி நிலையங்கள்
 பூ. சா. கோ. தொழில்நுட்பக் கல்லூரி
 சர்வசன பள்ளி
 பூ. ச. கோ. மருத்துவக்கல்லூரி
 கிருஷ்ணம்மாள் கல்லூரி
 டாக்டர் ஜி. ஆர். தாமோதரன் அறிவியல் கல்லூரி

மேற்கோள்கள்

கோயம்புத்தூர்
தமிழ்நாடு மாநிலத்திலுள்ள ஊர்களும் நகரங்களும்
சிங்கார வேலன் (திரைப்படம்)

சிங்கார வேலன் (Singaravelan) 1992 ஆம் ஆண்டு வெளிவந்த தமிழ்த் திரைப்படமாகும். ஆர். வி. உதயகுமாரின் இயக்கத்தில் வெளிவந்த இத்திரைப்படத்தில் கமல்ஹாசன், குஷ்பூ மற்றும் பலர் நடித்திருந்தனர்.

கங்கை அமரன், பொன்னடியான், ஆர். வி. உதயகுமார், வாலி ஆகியோரின் பாடல்களுக்கு இளையராஜா இசையமைத்திருந்தார்.

நடிகர்கள் 
கமல்ஹாசன் - சிங்கார வேலன் 
குஷ்பூ - சுமதி 
ஜெய்சங்கர் - ஜெனரல் நடராஜன் 
மனோரமா - தாயம்மா 
மனோ - மனோ 
கவுண்டமணி - டிரம்ஸ் மணி 
வடிவேலு - சுபா
சார்லி - ராமசாமி
சுமித்ரா - பார்வதி
விஜயகுமார் - வேலனின் அப்பாவாக (சிறப்புத் தோற்றம்)
வி. கே. ராமசாமி - காளியண்ணன் கவுண்டர் 
வெண்ணிற ஆடை மூர்த்தி
வினு சக்ரவர்த்தி
நிழல்கள் ரவி - 'சின்சியர்' சிவமணி
அஜய் ரத்னம்
பீலிசிவம் - காவல் ஆய்வாளர்
எஸ். ஆர். வீரராகவன் - காவல் ஆணையர்
சாமிநாதன் - காவலர்
மலேசியா வாசுதேவன் - சுமதியின் தந்தை (சிறப்புத் தோற்றம் )
சி. ஆர். சரஸ்வதி - சுமதியின் தாயார் (சிறப்புத் தோற்றம் )
சண்முகசுந்தரம் - (சிறப்புத் தோற்றம் )
ஒரு விரல் கிருஷ்ணா ராவ் - கல்யாண தரகர் (சிறப்புத் தோற்றம் )
ஜி.கே.வெங்கடேஷ் - உணவகத்தில் கர்நாடகா இசை வாசிப்பவராக (சிறப்புத் தோற்றம் )
சங்கிலி முருகன்
பாவலர் மைந்தன்
ஜே.சந்தானம்
ராஜா
அருள்மணி 
ராமமூர்த்தி
விக்கி
லட்சுமி

பாடல்கள் 
இத்திரைப்படம் இசையமைப்பாளர் இளையராஜாவின்  இசையமைப்பில் வெளியான திரைப்படமாகும்.

மேற்கோள்கள்

வெளி இணைப்புகள் 
 

1992 தமிழ்த் திரைப்படங்கள்‎
கமல்ஹாசன் நடித்துள்ள திரைப்படங்கள்
மனோரமா நடித்த திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
கவுண்டமணி நடித்த திரைப்படங்கள்
வி. கே. ராமசாமி நடித்த திரைப்படங்கள்
குஷ்பூ நடித்த திரைப்படங்கள்
ஜெய்சங்கர் நடித்த திரைப்படங்கள்
வடிவேலு நடித்த திரைப்படங்கள்
விஜயகுமார் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
நிழல்கள் ரவி நடித்த திரைப்படங்கள்
மலேசியா வாசுதேவன் நடித்த தமிழ்த் திரைப்படங்கள்
சார்லி நடித்த திரைப்படங்கள்
சூரிய நடுக்கம்



சூரிய நடுக்கம் 

பூமியின் மேலோட்டுக்குக் கீழே உருகிய குழம்புநிலையில் உள்ள நிலம் எந்நேரமும் புயலாக சுழன்று கொண்டிருப்பதால் அதன் தாக்கம் மேலே நிலப் புறவோடுகள் நகர்ந்து மோதுவதாலும் பிற காரணங்களாலும் நிலநடுக்கமாக வெளிப்படுகிறது. வளிமங்களால் ஆன கதிரவனில் கெட்டியான ஓடுகள் இல்லாவிட்டாலும்கூட பூமியின் நிலநடுக்க அலைகளை அலசுவது போன்றே சூரியனின் புற அமைப்புப் பகுதியில் எழும் அலைகளை அலசுவதால் உள்ளே நிகழ்வதையும் நன்றாக விளக்குகின்றது என்று அறிந்திருக்கின்றார்கள். இவ்வகையான விளைவுகளால் கதிரவமேல் பரப்பில் சீற்றத்துடன் பாய்ந்து வீசும் பிழம்பு (Solar Flares) களாக இவை வெளிப்படுகிறன.

பூமியின் நிலநடுக்க அலைகளைப் போலவே சூரியனின் மேல்புறத்திலும் அதிர்வுகள் ஏற்படுகின்றன. " 5 மணித்துளி அதிர்வு" என்று அழைக்கப்படும் ( 5 minute oscillation) அதிர்வில் 3 மில்லி எர்ட்ஸ் (millihertz) அதிர்வு ஏற்படும். இது கோயில் கண்டாமணி அடித்து ஓய்ந்தும் தொடர்ந்து கேட்கும் ரீங்காரம் போன்றிருக்கும்.
.

சோஃகோ (SOHO) எனப்படும் கதிரவனும் அதன் அணியப் புறமண்டலத்தின் கூர்நோட்டகம்,  (சோலார் அண்ட் எலியோசுஃவியர், Solar and Helioshpere Observatory SOHO) என்னும் NASA-ESA ஆய்வுக்கூடம் இந்த அதிர்வுகளைக் கவனித்துக் கொண்டு வருகிறது. அதிர்வுகள் சூரியனில் எப்படி வெளிப்படுகிறது என்பதை அறிவதால் அதன் செயல்பாடுகளை அறிய முடியும் என்பது உள்ளக்கிடக்கை.

மேற்கோள்கள்

வெளியிணைப்புக்கள்
keetru.com | மு.குருமூர்த்தி

 

விண்மீன்கள்
விண்வெளி அறிவியல்

sv:Solfackla
புஞ்சைப் புளியம்பட்டி

புஞ்சைப் புளியம்பட்டி (ஆங்கிலம்:Punjaipuliampatti), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் சத்தியமங்கலம் வட்டத்தில் இருக்கும் ஒரு நகராட்சி ஆகும். இந்நகரம் கோயம்புத்தூருக்கு கிழக்கே  40 கிமீ தொலைவில் உள்ளது. ஈரோட்டிற்கு மேற்கே 83 கிமீ தொலைவில் உள்ளது. 
புஞ்சைபுளியம்பட்டியை தலைமையிடமாக்கொண்டு தனி தாலுகா உருவாக்க வேண்டுமென்று இப்பகுதி மக்கள் கோரிக்கை விடுத்துள்ளனர்.

மக்கள் வகைப்பாடு 
2011-ஆம் ஆண்டு மக்கள் தொகை கணக்கெடுப்பின்படி, 18 நகராட்சி மன்ற உறுப்பினர்களையும், 8,480 குடும்பங்களையும் கொண்ட இந்நகரத்தின் மக்கள் தொகை 25,000  ஆகும். இந்நகரத்தின் எழுத்தறிவு 81.6%  மற்றும் பாலின விகிதம் 1000 ஆண்களுக்கு 1,003 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 1673 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 884  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 3,870 மற்றும் 7 ஆகவுள்ளனர். மக்கள்தொகையில் இந்துக்கள் 90.04%, இசுலாமியர்கள் 7.66%, கிறித்தவர்கள் 2.14% மற்றும் பிறர் 0.17% ஆகவுள்ளனர்.

சிறப்புகள்
இங்குள்ள கரிவரதராஜ பெருமாள் கோவில், காமாட்சியம்மன் கோவில், பாலதண்டாயுதபாணி கோவில்கள் புகழ் பெற்றவை. ஒவ்வொரு ஆண்டும் விஜயதசமியன்று பெருமாள் ஊர்வலம் நடைபெற்று திருவிழா சிறப்பாக கொண்டாடப்பட்டு  வருகிறது.இந்த ஊரில் காாந்திநகர் பகுதியில் உள்ள பட்டத்தரசியம்மன் புகழ் பெற்றது, குறிப்பாக அருந்ததியர் மக்களின் பண்பாட்டு நிகழ்வுகள் பட்டத்தரசியம்மன் செல்வநாயகி அம்மன் திருக்கோயில் திருவிழாவில் இடம் பெறுகிறது. காந்திநகர் பகுதி அருள்மிகு மாகாளியம்மன், மாரியம்மன் திருக்கோயில் குண்டம் பெருந்திருவிழா ஈரோடு மாவட்ட மக்களின் தனி கவனம் பெற்ற புகழுடையது. சித்திரை திரு விழா அனைத்து அம்மன் கோவில்களிலும் மழைவேண்டி சிறப்பாக வழிபாடு பூச்சாட்டுதல் என்ற நிகழ்வுடன் சிறப்பாக கொண்டாடப்படுகிறது. அருள்மிகு காமாட்சியம்மன் கோவில் சித்திரைத்திருவிழாவில் வீர செங்குந்தர்கள் உடலில் கொக்கிகளிட்டு அம்மன் தேரை ஊர்வலமாக இழுத்து வருவது மிகப்பெரும் மரபாக கடைபிடிக்கப்பட்டு வருகிறது.

மைசூரிலிருந்து திப்பு சுல்தான் இந்த ஊரின் வழியாக தனது படைகளுடன் கடந்து சென்றதால், அந்த பாதை திப்பு சுல்தான் சாலையென்றழைக்கப்படுகிறது. இந்த ஊரின் அருகில் சுற்றுலாத்தலமான பவானிசாகர் அணை, புகழ்பெற்ற ஓதிமலை முருகன் கோவில், கொடிவேரி அணை ஆகியவை அமைந்துள்ளது. இந்த நகரம் பெங்களூருவிலிருந்து திண்டுக்கல் மாவட்டம், வேடச்சந்தூர் செல்லும் நெடுஞ்சாலை எண் 948ல் (NH 209) அமைந்துள்ளது. இந்த ஊரின் அருகில் பண்ணாரி என்னுமிடத்தில் புகழ்பெற்ற பண்ணாரி அம்மன் கோயில் உள்ளது. ஒவ்வொரு ஆண்டும் பங்குனி மாதத்தில் மழைவேண்டி அக்கினி குண்டம் திருவிழா வெகு சிறப்பாக நடைபெரும். இதில் பல்வேறு மாநிலங்களைச் சார்ந்தவர்களும் கலந்து கொள்வார்கள்.

இவ்வூரை சேர்ந்த முன்னாள் நாடாளுமன்ற உறுப்பினர் பி.ஏ.சாமிநாதன் முதலியார் தமிழக அளவில் புகழ்பெற்ற அரசியல்வாதி

ஆதாரங்கள்

ஈரோடு மாவட்டத்திலுள்ள ஊர்களும் நகரங்களும்
திருவம்பாடி ஸ்ரீ கிருஷ்ணர் கோவில்

திருவம்பாடி ஸ்ரீ கிருஷ்ணர் கோவில், கேரள மாநிலத்தில் காணப்படும் ஸ்ரீ கிருஷ்ணர் கோவில்களில் மிகவும் பெரிய கோவிலாகும். திருவம்பாடி ஸ்ரீ கிருஷ்ணர் கோவில் தென் இந்தியாவில் கேரளத்திலுள்ள திருச்சூர் என்ற இடத்தில் அமையப்பெற்றதாகும், மற்றும் அக்கோவில் ஆயிரம் ஆண்டுகளுக்கு மேல் பழமை வாய்ந்ததாகக் கருதப்படுகிறது.

திருவம்பாடி என்பது திருச்சூர் பூரம் என்றறியப்படும் கேரள மாநிலத்து மிகப்பெரிய உற்சவத்தில் பங்கேற்கும் இரு எதிர்மறை குழுக்களில் ஒன்றாகும்.

மேலும் பார்க்க

 கேரளத்தில் காணப்படும் கோயில்கள்

திருச்சூர் மாவட்டத்திலுள்ள கிருஷ்ணர் கோயில்கள்
வள்ளியூர்க்காவு

வள்ளியூர்க்காவு (Valliyoorkkavu) என்பது தென் இந்தியாவில் கேரள மாநிலத்திலுள்ள வயநாடு மாவட்டத்தில் அமையப்பெற்ற இந்துக்கள் வழிபடும் கோவிலாகும். இந்தக் கோவில் மானந்தவாடி என்ற நகரத்தில் இருந்து மூன்று கிலோமீட்டர் தொலைவிலுள்ளது. வள்ளியூர்க்காவு கோவில் அன்னை இறைவியை வழிபடும் புனிதத் தலமாகும் மேலும் அன்னையின் மூன்று முதன்மை வடிவங்களிலும் அதாவது வன துர்கை, பத்ரகாளி மற்றும் ஜல துர்கை உருவங்களில் அன்னை காட்சி அளிக்கிறாள் மற்றும் போற்றப்படுகிறாள். வயநாட்டிலுள்ள பழங்குடி மக்கள் வணங்கும் மிகவும் முக்கியத்துவம் கொண்ட கோவிலாக இந்தக் கோவில் திகழ்கிறது.

திருவிழா
ஆண்டு தோறும் பதினைந்து நாட்களுக்கு மார்ச் மற்றும் ஏப்ரல் மாதங்களில் கொண்டாடப்படும் உற்சவம் இந்த மாநிலத்தில் நடைபெறும் மிகப்பெரிய திருவிழாவாகும். ஒரு காலத்தில் இந்தத் திருவிழாவின் பொழுது, அடிமைகளை வாங்கி விற்கும் வணிகம் நடைபெற்று வந்தது. வயநாட்டில் இன்றும் இத்திருவிழாவின் பொழுது பழங்குடி மக்கள் மிகவும் அதிக அளவில் உற்சாகமாகப் பங்கேற்று வருகின்றனர். இந்தக் கோவில் கொய்லேறி என்றறியப்பட்ட இடத்திற்கு மிகவும் அருகாமையிலுள்ளது. பூச்சாளிக்கலத்தில் என்று பெயர் பெற்ற குடும்பம் இந்த அழகான கிராமத்தில் வசிக்கின்றனர். இவர்கள் வீட்டிற்கு முனனால் வெமொம் நெல் வயல் காணப்படுகிறது.

மேலும் பார்க்க
 வயநாடு
 மானந்தவாடி
 கேரளத்தில் காணப்படும் கோயில்கள்

மேற்கோள்கள்

வயநாடு மாவட்டத்திலுள்ள பகவதி அம்மன் கோயில்கள்
காற்றுப் பை

காற்றுப்பை (airbag) என்பது ஊர்தி விபத்து ஏற்பட்டு மோதியவுடன் பயணிகள் அல்லது ஓட்டுநர் ஆகியோரைக் காப்பாற்றும் ஓர் கருவி ஆகும். ஊர்தி மோதியவுடன் மோதல் உணர் கருவியில் உள்ள குண்டு வேகமாக நகர்ந்து ஒரு மின்னிணைப்பை ஏற்படுத்தி, வெடிமாத்திரைகளைப் பற்ற வைத்து, காற்றுப் பைகளை ஊதி, உயிரைக் காப்பாற்றுகிறது.

மேற்கோள்கள்

தானுந்து தொழில்நுட்பம்
அமெரிக்கக் கண்டுபிடிப்புகள்
20-ஆம் நூற்றாண்டுக் கண்டுபிடிப்புகள்
ஈரோடு தமிழன்பன்

ஈரோடு தமிழன்பன் (Erode Tamilanban) ஒரு தமிழகக் கவிஞர் ஆவார். ஆசிரியர், மரபுக் கவிஞர், கவியரங்கக் கவிஞர், புதுக்கவிதைக் கவிஞர், சிறுகதை ஆசிரியர், புதின ஆசிரியர், நாடக ஆசிரியர், சிறார் இலக்கியப் படைப்பாளி, வாழ்க்கை வரலாற்றாசிரியர், திறனாய்வாளர், கட்டுரையாளர், ஓவியர், சொற்பொழிவாளர், திரைப்பட இயக்குநர், திரைப்பட பாடலாசிரியர், என பன்முகப்பட்ட ஆளுமைகளைக் கொண்டிருப்பவர்.

சென்னை தொலைக்காட்சி நிலையத்தில் செய்தி வாசிப்பாளராக பணியாற்றியவர். தமிழ்நாடு அரசின் இயல் இசை நாடக மன்றத்தின் நிர்வாகக் குழு உறுப்பினராகவும், தமிழ்நாடு அரசின் அறிவியல் தமிழ் மன்றத்தின் உறுப்பினராகவும்  பணியாற்றி உள்ளார்.

வாழ்க்கைக் குறிப்பு 
ஈரோடு மாவட்டம் சென்னிமலை என்ற  ஊரில் வாழ்ந்த செ.இரா.நடராசன்-
வள்ளியம்மாள் இணையரின் மகனாக 1933 செப்டம்பர் 28 அன்று பிறந்தார். இவரது இயற்பெயர் ந.செகதீசன்.

விருதுகள் 
வணக்கம் வள்ளுவ என்னும் கவிதைத் தொகுப்பிற்காக சாகித்திய அகாதமி விருதை 2004 ஆம் ஆண்டில் பெற்றார்.
 தமிழக அரசின் கலைமாமணி விருது

வெளியாகியுள்ள நூல்கள்

மேற்கோள்கள் 

1933 பிறப்புகள்
வாழும் நபர்கள்
ஈரோடு மாவட்ட நபர்கள்
தமிழக எழுத்தாளர்கள்
தமிழகக் கவிஞர்கள்
தமிழ்நாடு அரசு விருது பெற்ற எழுத்தாளர்கள்
ஊர் பெயரால் அறியப்படும் மக்கள்
ஜாக்-லூயி டேவிட்

ஜாக் லூயி டேவிட் (Jacques-Louis David, 30 ஆகத்து 1748 – 29 டிசம்பர் 1825) ஒரு பிரெஞ்சு ஓவியர். இவர் புதுச்செவ்வியல்வாத (neo-classical) ஓவிய இயக்கத்தில் பெரும் தாக்கத்தை ஏற்படுத்தியவர்.

வெளி இணைப்புகள்
ஜாக் லூயிஸ் டேவிட், திராட்ஸ்கி மருது

மேற்கோள்கள்

1748 பிறப்புகள்
பிரெஞ்சு ஓவியர்கள்
1825 இறப்புகள்
உள்ளூர் உடல்நல மரபுகள் மீட்டுயிர்ப்பு நிறுவனம்

உள்ளூர் உடல்நல மரபுகள் மீட்டுயிர்ப்பு நிறுவனம் (Foundation for Revitalisation of Local Health Traditions - FRLHT) பெங்களூருவை அடுத்த யெலஹங்காவில் அமைந்துள்ள  ஒரு பொது அறக்கட்டளையும் அற நிறுவனமும் ஆகும். இது 1993 ஆம் ஆண்டு தொடங்கப்பட்டது.. இந்திய அரசின் சுற்றுச்சூழல் மற்றும் வனத்துறை அமைச்சகம், ஐக்கிய நாடுகளின் மேம்பாட்டுத் திட்டம் உள்ளிட்ட பல துறை, துறை-சார் நிறுவனங்களின் உதவியுடன் நடத்தப்பட்டு வருகிறது இந்நிறுவனம்..

முக்கிய பணிகள்
1. கிராமப்புற, நகர்ப்புறங்களில் இருந்து வரும் உள்ளூர் உடல்நல மரபுகளை மதிப்பிடுதல், அம்மரபுகளை ஆவணப்படுத்துதல்.

2. இந்திய மருத்துவ முறைகளில் பயன்படுத்தப்படும் இயற்கை வளங்களைப் பாதுகாத்தல். 
 மருத்துவகுணமுடைய மூலிகைகளின் பட்டியல் தயாரித்தல்.
 அவற்றிற்கு நேரிடும் தீங்குகளை மதிப்பிடுதல்.
 மிகவும் அறுகிவரும் இனங்களைக் காத்தல்.
3. உள்ளூர் சமூக நடைமுறைகளைப் புத்துயிர்ப்பித்தல்.
 உடல்நலங்காக்கப் பயன்படும் மரபு அறிவை வெளிக்கொணர்தல்.
 நாட்டு மருத்துவர்கள்-மகளிர் சுய உதவிக்குழுக்கள் கூட்டு மூலம் மூலிகைப் பூங்காக்கள் அமைத்தல்.

ஆட்சிக்குழு உறுப்பினர்கள் (2007-2008)
 பார்க்க.  
 இயக்குநர் - டி. கே. வேத்

நோக்குதவிக் குறிப்புகள்

இந்திய அறக்கட்டளைகள்
மணித்தக்காளி

மணித்தக்காளி அல்லது மணத்தக்காளி என்பது சொலனேஸி குடும்பத்தைச் சேர்ந்த ஒரு தாவரமாகும்.

மற்ற பெயர்கள் 
இது மணித்தக்காளி, கறுப்பு மணித்தக்காளி, மிளகு தக்காளி மற்றும் மணல்தக்காளி என்ற பெயர்களைக் கொண்டும் குறிப்பிடப்படுகிறது.

சுக்குட்டி கீரை 
மணித்தக்காளி தமிழ்நாட்டின் சில பகுதிகளில் சுக்குட்டி கீரை எனவும் கூறப்படுகிறது.

இதன் தாவரவியல் பெயர் சொலனம் நைக்ரம். இது ஓராண்டுத் தாவரம் ஆகும்.

மருத்துவப் பண்புகள் 
இதிலுள்ள சத்துக்கள் மற்றும் மருத்துவப் பண்புகள் காரணமாக இது உணவில் சேர்த்துக் கொள்ளப்படுகிறது. இதில் அடங்கியுள்ள சத்துக்கள் நீர்ச்சத்து, புரதம், கொழுப்பு, சுண்ணாம்பு மற்றும் பாஸ்பரஸ் போன்ற தாது உப்புக்கள் ஆகியன. உடற்றேற்றி,சிறுநீர் பெருக்கி,வியர்வைப்பெருக்கி,கோழையகற்றி செய்கைகள் உள.

மேற்கோள்கள் 

கீரைகள்
மூலிகைகள்
உருளைக் கிழங்கு குடும்பம்
திறந்தவெளி அருங்காட்சியகம்

திறந்தவெளி அருங்காட்சியகம் என்பது காட்சிப்பொருட்களைத் திறந்த வெளியில் காட்சிக்கு வைக்கும் ஒரு சிறப்பு வகை அருங்காட்சியகம் ஆகும். முதலாவது திறந்தவெளி அருங்காட்சியகம் இசுக்கண்டினேவியாவில் 19 ஆம் நூற்றாண்டின் இறுதிப்பகுதியில் நிறுவப்பட்டது. இது விரைவிலேயே ஐரோப்பாவின் பல பகுதிகளுக்கும், வட அமெரிக்காவுக்கும் பரவியது. 

வாழ்நிலை அருங்காட்சியகம் அல்லது வாழ்நிலை வரலாற்று அருங்காட்சியகம் எனப்படுவது திறந்தவெளி அருங்காட்சியகங்களின் ஒரு வகை. இந்த அருங்காட்சியகங்களில் ஒரு குறிப்பிட்ட காலத்தைச் சேர்ந்த உடைகளை அணிந்திருப்பவர்கள் அக்கால வாழ்க்கை முறைகளைச் செயற்பாடுகள் மூலம் காட்டுவர். அவர்கள் தற்காலத்தை விட வேறுபட்ட இன்னொரு காலத்தில் வாழ்வது போலவே நடிப்பர். அவர்கள் அக்காலத்து, அன்றாட வீட்டு வேலைகள், கைப்பணிகள், தொழில் முதலியவற்றை அக்காலத்தில் நிகழ்ந்ததுபோலவே செய்து காட்டுவர். பழைய வாழ்க்கை முறைகளை இக்காலத்துப் பார்வையாளர்களுக்கு விளக்குவதே இதன் நோக்கம் ஆகும்.

அருங்காட்சியக வகைகள்

மேற்கோள்கள்

fr:Écomusée
யானா குப்தா

யானா குப்தா () இந்தியாவில் பணிபுரியும் விளம்பர அழகியும், நடிகையும் ஆவார்.

சொந்த வாழ்க்கை 
இவர் புனேயில் வசிக்கும் இந்திய ஓவியர் சாத்யகம் குப்தாவை மணந்தார். பின் அவரிடம் விவாகரத்து பெற்றார்.

தொழில் வாழ்க்கை 
குப்தா பல பத்திரிகைகளில் விளம்பர அழகியாகத் தோன்றியுள்ளார். சில திரைப்படங்களில் நடன நடிகையாக நடித்திருக்கின்றார். பாலிவுட் தொழில் வாழ்க்கையின் முன்னர், சர்வதேச வாடிக்கையாளர்களுக்காக விளம்பர அழகியாக நடித்துள்ளார்.

திரைப்பட வாழ்க்கை 
யானா திரைப்பட அறிமுகத்தை பாலிவுட்டின் "தூம்" திரைப்படத்தில் தொடங்கினார். இவர் கன்னடத் திரைப்படத்திலும் தோன்றியிருக்கின்றார். தொடலைக்காட்சி வர்ணனையாளராகவும் பணிபுரிந்துள்ளார். தொடலைக்காட்சியில் பல நடன நிகழ்ச்சிகளில் ஆடியிருக்கின்றார்.

குறிப்புதவிகள்

புற இணைப்புகள் 

 

வாழும் நபர்கள்
இந்தித் திரைப்பட நடிகர்கள்
1979 பிறப்புகள்
தமிழ்த் திரைப்பட நடிகைகள்
ஈழவர்

ஈழத்தில் வாழும் தமிழர்களைப் பற்றி அறிய, ஈழத் தமிழர் என்ற பக்கத்தைக் காணவும்.

ஈழவர் (Ezhava, ) எனப்படுவோர் இந்தியாவின், கேரளத்தின் மாநிலத்தில் வாழுகின்ற ஒரு மிகப்பெரும் இனக்குழுவினர் ஆவர். இவர்கள் மாநிலத்தின் முதன்மையான முற்போக்கான பிரிவினரும் ஆவர். மலபார் பகுதிகளில் திய்யா என்றும் துளு நாட்டில் பில்லவா என்றும்  அழைக்கப்படுகின்றனர். இவர்கள் ஆயுர்வேத மருத்துவர்களாகவும், படைவீரர்களாகவும், களரி பயிற்சியாளர்களாகவும், விவசாயிகளாகவும், வணிகர்களாகவும் உள்ளனர். சிலர் துணித்தயாரிப்பு, கள்ளிறக்கம் மற்றும் மது வணிகம் ஆகிய தொழில்களில் உள்ளனர். ஈழத்து மன்னனார்கள் என்ற ஈழவ(திய்யா) மன்னர் பரம்பரைகளும் கேரளத்தில் இருந்தது. சமூகத்தினுள் இருந்த அங்கச்சேகவர் என்ற வீரர் பிரிவு உள்ளூர் மன்னர்களுக்கு படைத்தளபதிகளாக இருந்துள்ளனர். இவர்களில் சிலர் களரி பயட்டு விளையாட்டில் சிறந்து விளங்கினர். வட கேரளத்தில் உள்ள ஈழவர்கள் சர்க்கஸ் விளையாட்டுகளில் ஈடுபாடு கொண்டு இந்தியாவின் சிறந்த கலைஞர்களை உருவாக்கியுள்ளனர்.

முந்தைய வரலாறு 
திருவிதாங்கூர் அரசியாக கௌரி இலட்சுமிபாய் (1811-1815) முதல் அரசி பார்வதிபாய் (1815-1829) ஆட்சி செலுத்திய காலங்கள் வரை , ஈழவர்  தங்க ஆபரணம் அணிய தடைவிதிக்கப்பட்டிருந்தது. ஆங்கில கவர்னர் கர்னல் மன்றோவின் முயற்சியால் ஈழவர் முதலிய பதினெட்டு சாதிக்காரர்கள் பொன், வெள்ளி நகைகளை அணியலாம் என்று இசைவு தரப்பட்டது.

திருவிதாங்கூர் தோள் சீலை போராட்ட வரலாறு 

நாயர், ஈழவர், பரதவர், முக்குவர், புலையர் உட்பட 18 சமுதாயத்தைச் சார்ந்த பெண்கள் தோளுக்கு மேல் குறுக்காகச் சேலை அணிய அனுமதிக்கப்படவில்லை. இதற்கு எதிரான போராட்டமே தோள்சீலைப் போராட்டம் எனப்பட்டது.

மேலும் பார்க்க 
 இல்லத்துப்பிள்ளைமார்

மேற்கோள்கள்

வெளியிணைப்புகள் 
 Sree Narayana Guru 
 Ezhava.org 
 Ezhava.net 

சாதிகள்
கேரளச் சமூகம்
பார்முலா பந்தயங்கள்

பார்முலாப் பந்தயங்கள் என்று பலவித திறந்த சக்கர ஓரிருக்கை தானுந்து விளையாட்டுக்களைக் குறிக்கிறோம். இதனை நடத்துகின்ற பன்னாட்டு தானுந்து கூட்டமைப்பு (FIA) இரண்டாம் உலகப் போர் பிந்தைய ஓரிருக்கை வண்டி நெறிமுறைகளை பார்முலா என்று குறிப்பிட்டதை ஒட்டி இப்பந்தயங்கள் பார்முலாப் பந்தயங்கள் என அழைக்கப்படுகின்றன. இவற்றில் பார்முலா ஒன்று,பார்முலா இரண்டு மற்றும் பார்முலா 3 புகழ்பெற்றவை. மேலும் இவை பிற ஓரிருக்கை தானுந்துப் போட்டிகளான GP2 வகைப் பந்தயங்களையும் பரவலாக குறிக்கின்றன. 

பார்முலா ஒன்று மற்றும் பார்முலா இரண்டு (தற்போது இதனிடத்தைப் பிடித்துள்ள GP2) ஆகியன ஓர் பந்தய விளையாட்டு வீரரின் வாழ்வில் பார்முலா ஒன்று செல்ல வழிநடத்துவதால் இவற்றை வழிநடத்து பார்முலா (feeder formulae) என அழைக்கின்றனர். இத்தகைய பந்தயங்களில் இரு முதன்மையான பிரிவுகள் உள்ளன: திறந்த நெறிமுறையில் வண்டியின் உடற்பாகமும் (chassis) விசை இயந்திரமும் (engine) போட்டியாளரே முடிவு செய்யலாம். மற்ற குறிப்பீடு நெறிமுறையில் இரண்டையும் ஒரே தயாரிப்பாளர் வழங்குவார். பார்முலா 3 திறந்த நெறிமுறைப் பந்தயத்திற்கான எடுத்துக்காட்டு. குறிப்பீடு நெறிமுறைப் பந்தயத்திற்கு பார்முலா பிஎம்டபுள்யுவை காட்டாகக் கொள்ளலாம். சில நேரங்களில் இந்த இரண்டு வகைகளில் அடங்காத பந்தயங்களும் நடக்கின்றன: பார்முலா ஃபோர்ட் பந்தயத்தில் உடற்பாகம் ஏதேனும் இருக்கலாம் ஆனால் விசை இயந்திரம் ஒரே தயாரிப்பாளராக இருப்பார்.

மேற்கோள்கள்

தானுந்து விளையாட்டுக்கள்
தக்சசீலா

{{Infobox World Heritage Site
|WHS         =  தக்சசீலா
|Image       = [[படிமம்:Panorama at Jaulian - Ancient  Buddhist Monastery -  Taxila, Pakistan -  566-31.JPG|thumb|center|300px|ஜௌலியன் விகாரையின்  விரிபடம்  - தொன்மையான பௌத்த மடம், தக்சசீலா]] 
|State Party =  
|Type        =  பண்பாடு
|Criteria    = iii, vi
|ID          =  139
|Region       = ஆசிய பசிபிக்
|Year        =  1980
|Session      = 4th
|Link        = http://whc.unesco.org/en/list/139
}}

தட்சசீலம் (சமசுகிருதம்- तक्षशिला) ,(உருது - ٹیکسلا)  அல்லது தக்சீலா பாக்கிஸ்தானில் உள்ள பஞ்சாப் மாநிலத்தில் அமைந்துள்ள ஓர் முக்கிய தொல்லியல் சார்ந்த இடமாகும். தக்சீலா இசுலாமாபாத் தலைநகரப் பகுதி மற்றும் ராவல்பிண்டியின் வடமேற்கே  தொலைவில் பெரும் தலைநெடுஞ்சாலையினை அடுத்து உள்ளது. 

தக்சீலா கடல் மட்டத்திலிருந்து  உயரத்தில் உள்ளது. இதனருகில் உலகப் பாரம்பரியக் களமாக அறிவிக்கப்பட்ட ஜௌலியன் விகாரை உள்ளது. இங்கு பௌத்தர்களின்  தட்சசீலப் பல்கலைக் கழகம் இருந்தது.

இது தொன்மையான காந்தார நாட்டின் தலைநகரமாக விளங்கியது. தக்சசீலா என்றழைக்கப்பட்ட நகரின் அழிவுகளை காண முடிகிறது. இந்து மற்றும் புத்த சமயத்தினருக்கு மிகவும் போற்றப்படும் நகராகும். தக்சசீலா என்ற பெயர் இராமனின் தமையன் பரதனின் மகன் தக்சனின் பெயரையொட்டி வந்ததாகக் கூறப்படுகிறது.

இங்கு உலகின் மிகத் தொன்மையான பல்கலைக்கழகம் இயங்கியதாக வரலாற்றாளர்கள் நம்புகிறார்கள். இது கி.பி 400 வரையும் நீடித்ததாகவும் கூறப்படுகிறது. 

வரலாற்றில்,  தக்சசீலா மூன்று முதன்மை வணிக வழிகளின் சந்திப்பில் இருந்துள்ளது:

1. உத்தரபாதை,  "வடக்குச் சாலை"  - பின்னாளில் GT சாலையாக உருமாறிய இராசபாட்டை - காந்தார நாட்டையும் கிழக்கில் கங்கைச் சமவெளியில் அமைந்த மகத நாட்டின் பாடலிபுத்திரத்தையும் இணைத்தது. 
 
2.  வடமேற்கு சாலை பாக்ட்ரியா, கபிசா மற்றும் புஷ்கலாவதி வழியே சென்றது.

3. சிந்து பாதை காஷ்மீர் மற்றும் மத்திய ஆசியாவிலிருந்து ஸ்ரீநகர், மனேசெரா,அரிப்பூர் வழியே குஞ்செராப் கணவாய் மூலமாக சீனத்திற்கும் தெற்கே இந்தியப் பெருங்கடலுக்கும்  அமைந்திருந்தது. தற்போதைய காரகோரம் நெடுஞ்சாலையை இப்பாதை அன்றே உள்ளடக்கியிருந்தது. 

1980ஆம் ஆண்டு, யுனெசுகோ  தக்சீலாவை உலக பாரம்பரியக் களம் என அறிவித்தது.  பாக்கிஸ்தானில் முதல் இடங்களில் உள்ள சுற்றுலா மையங்களில்  தக்சீலா இருப்பதாக த கார்டியன்'' கணித்துள்ளது.

அலெக்சாண்டரின் படையெடுப்பின் போது

கிமு 327ல்பேரரசர் அலெக்சாந்தர்  இந்தியாவின் மீது படையெத்த போது முதலில் தக்சசீல நகரத்தை முற்றுகையிட்டார். தக்சசீலா மன்னர் அம்பி, அலெக்சாண்டருக்கு யானைகள், குதிரைகள், காளைகளை அன்பளிப்பாக வழங்கி சமாதானம் செய்து கொண்டார்.

தட்சசீல நகரத் தொல்பொருட்கள்

இதனையும் காண்க
 ஜௌலியன் விகாரை
 தட்சசீலப் பல்கலைக் கழகம்

மேற்கோள்கள்

வெளியிணைப்புகள் 

 
 Guide to Historic Taxila by Professor Dr. Ahmad Hasan Dani in 10 chapters
 "Taxila", by Jona Lendering 
 Some photos by Umayr Sahlan Masud 
 Taxila page  from punjab-info 
 Travel With Young - Taxila 한글
 Map of Gandhara archeological sites, from the Huntington Collection, Ohio State University (large file) 
 "Taxila Museum and Jaulian Monastery", by Saadullah Bashir 
  

பாக்கித்தானில் உள்ள உலகப் பாரம்பரியக் களங்கள்
பண்டைய இந்திய நகரங்கள்
பாகிசுத்தானில் உள்ள தொல்லியல் களங்கள்
ஆப்பிரிக்காவில் உள்ள இனக்குழுக்கள்

ஆப்பிரிக்காவில் உள்ள இனக்குழுக்கள் என்னும்போது அது ஆப்பிரிக்கக் கண்டத்தில் வாழுகின்ற பல்வேறு இனக்குழுக்களைக் குறிக்கின்றது. ஆப்பிரிக்காவில் நூற்றுக்கணக்கான இனக்குழுக்கள் வாழுகின்றன. பொதுவாக இவை ஒவ்வொன்றும் தமக்கெனத் தனியான ஒரு மொழியை அல்லது மொழியொன்றின் தனியான வட்டார வழக்கைக் கொண்டவையாகவும், தனியான பண்பாட்டைச் சார்ந்தவையாகவும் காணப்படுகின்றன.

பட்டியல்

நடு ஆப்பிரிக்கா
 சேவா (Cewa)
 சோக்வே (Chokwe)
 கண்டா (Ganda)
 காங்கோ (Kongo)
 லிங்காலா (Lingala)
 லூபா (Luba)
 இம்புண்டு (Mbundu)
 சாண்டே (Zande)
 ஓவிம்புண்டு (Ovimbundu)
 துவா (Twa)

கிழக்கு ஆப்பிரிக்கா
 அலூர் (Alur)
 பங்காண்டா (Baganda)
 புசோகா (Busoga)
 ஊட்டு (Hutu)
 கம்பா (Kamba)
 காலெஞ்சின் (Kalenjin)
 கிக்கியூ (Kikuyu)
 குவாலே (Kwale)
 லுவோ (Luo)
 லுகியா (Luhya)
 மசாய் (Maasai)
 மாக்கோண்டே (Makonde)
 சாம்புரு (Samburu)
 துத்சி (Tutsi)
 சுவாகிலி (Swahili)

ஆப்பிரிக்காவின் கொம்புப் பகுதி
 அஃபார் (Afar)
 ஆகாவ் (Agaw)
 ஆம்காரா (Amhara)
 பேஜா (Beja)
 குராஜ் (Gurage)
 ஒரோமோ (Oromo)
 சாகோ (Saho)
 சோமாலி (Somali)
 திக்ராய் (Tigray)
 திக்ரே (Tigre)

வட ஆப்பிரிக்கா
 எகிப்தியர் (Egyptians)
 பெர்பர் (Berbers)
 டிங்கா (Dinka)
 நூபியர் (Nubians)

தெற்கு ஆப்பிரிக்கா
 ஆப்பிரிக்கானர் (Afrikaner)
 சான் (San)
 ஆம்போ (Ambo)
 பெம்பா (Bemba)
 எரேரோ (Herero)
 இம்பா (Himba)
 கோய் கோய் (Khoi Khoi)
 மாக்குவா இனக்குழு (Makua)
 நிடெபெலே (Ndebele)
 சோனா (Shona)
 சுவாசி (Swazi)
 வெண்டா (Venda)
 சோசா (Xhosa)
 சூலு (Zulu)

மேற்கு ஆப்பிரிக்கா
 ஆக்கான் (Akan)
 அக்கு (Aku)
 அசாந்தி (Ashanti)
 அசுவா (Asua)
 பம்பாரா (Bambara)
 பசா (Basaa)
 பினி (Bini)
 எஃபிக் (Efik)
 எக்கெட் (Eket)
 எவே (Ewe)
 எவொண்டோ (Ewondo)
 ஃபாண்டி (Fanti)
 ஃபுலானி (Fulani)
 கா (Ga)
 குவாரி (Gwari)
 அவுசா (Hausa)
 இக்போ (Igbo)
 இசான் (Ishan)
 இசாவ் (Ijaw)
 சோலா (Jola)
 மாண்டின்கா (Mandinka)
 மார்க்கா (Marka)
 மேட்டா (Meta)
 மெண்டே (Mende)
 சோங்காய் (Songhai)
 திவ் (Tiv)
 உர்கோபோ (Urhobo)
 வோலொஃப் (Wolof)
 யொரூபா (Yoruba)

ஆப்பிரிக்க இனக்குழுக்கள்

மேற்கோள்கள்

de:Liste afrikanischer Sprachen
இந்தியாவில் போக்குவரத்து

சுதந்திர இந்தியாவில் போக்குவரத்தானது தேசிய பொருளாதாரத்தில் முக்கிய பங்கு வகிக்கிறது . 3,287,240 ச.கிமீ  நிலப்பரப்பு கொண்ட இந்தியாவில் கணக்கிடப்பட்ட 1,028,737,436 மக்கள் வாழ்கின்றதினால் போக்குவரத்து தேவையானதாகவும் , வசதியானதாகவும் இருக்கிறது . 1990 களில் இந்தியாவில் நிதி நெருக்கடி ஏற்பட்டதினால் அடிப்படி வசதிகளின் முன்னேற்றம் நாடெங்கும் வேகமாக வளர்ந்து . இன்று நிலம் , நீர் , ஆகாயம் என்று எல்லா வழியிலும் போக்குவரத்து நன்கு செயல் படுகிறது . ஆனால் மொத்த உள்நாட்டு உற்பத்தி குறைவாக உள்ளது இந்தியாவில் போக்குவரத்தை அடைவது அனைத்து இடங்களிலும் சரிசமமாக இல்லை என்பதை உணர்த்தியது . இரு சக்கர வாகனமானது வெறும் பத்து விழுக்காடு ( அதாவது 102,873,744 மக்கள் ) குடும்பத்தினர்களே சொந்தமாக கொண்டிருந்தது . சீருந்துகள் கொண்டவர்கள் பணம்படைத்தவர்களான 0.7  விழுக்காடு (அதாவது 7,201,163 மக்கள் ) குடும்பத்தினர்களே வைத்திருந்தனர் . பொது போக்குவரத்து இந்தியாவில் முன்னனி போக்குவரத்து   நிறுவனமாக இருக்கிறது .மேலும் இதுவே அதிகம் பயன்படுத்தப் படுவதாக உள்ளது . ஒரு வருடத்தின் சராசரி உலக போக்குவரத்தான 6 பில்லியன் பயணிகள் மற்றும் 350 மில்லியன் டன் சரக்குகளில் இந்தியாவின் தொடர்வண்டி போக்குவரத்து மிக நீளமானதாகவும் , நான்காவது அதிபயன்பாட்டு தளமாகவும் இருக்கிறது .

இந்தியாவின் போக்குவரத்தில் முன்னேற்றங்கள் பலவாக இருந்தாலும் கூட காலங்கடந்த அடிப்படை வசதிகளினால் இன்னும் பல்வேறு இடையூறுகளை சந்தித்து வருகிறது . இதனால் வருடம் தோறும எப்படியாவது பத்து விழுக்காடுகள் போக்குவரத்து பற்றாக்குறை ஏற்படுகிறது . கோல்ட்மன் சாச்ஸ் இன் கணக்குப்படி , பதினொன்றாம் ஐந்து வருட திட்டத்திற்கு இந்தியா 500 பில்லியன் டாலர்கள் பொருளாதார வளர்ச்சிகளுக்காகவும்  அடுத்த கட்டமாக அடிப்படை வசதிகளை உருவாக்கும் செயற்றிட்டத்திற்காக  1.7 ட்ரில்லியன் டாலர்களையும் செலவிடவேண்டும் என்று குறிப்பிடப்பட்டுள்ளது .

வெகு தூர போக்குவரத்துகள்

இரயில்வே

தொடர்வண்டியானது இந்தியாவில் முதலில் 1853-இல் அறிமுகப்படுத்தப்பட்டது. இந்தியாவில் நெடுந்தொலைவுப் பயணங்களுக்கு இரயில் போக்குவரத்தே முதன்மையாகப் பயன்படுத்தப் படுகிறது. இரயில் போக்குவரத்தானது இந்திய இரயில்வே என்ற அரசு நிறுவனத்தினால் ஆளப்படுகிறது. இரயில் பாதைகள் நாடு முழுதும் பரவியுள்ளது. இதன் மொத்த நீளம் 63,140 கிலோமீட்டர்கள் ஆகும்.இது உலகின் மிகப் பெரிய இரயில் வலையமைப்புகளில் ஒன்று ஆகும்.

இது ஆண்டொன்றுக்கு 500 கோடிக்கும் அதிகமான மக்களையும் 350 மில்லியன் டன்களுக்கு அதிகமான சரக்கையும் இடம்பெயர்க்கிறது. இது 28 மாநிலங்களிலும் மூன்று யூனியன் பிரதேசங்களிலும் செயல்படுகிறது. மேலும் இது அண்டை நாடுகளான நேபாளம், பங்களாதேஷ், பாகிஸ்தான் போன்றவற்றையும் இணைக்கிறது.

மேற்கோள்கள்
அவிட்டத்தூர்

அவிட்டத்தூர் என்பது இந்தியாவில் கேரள மாநிலத்திலுள்ள திருச்சூர் மாவட்டத்தில் நிலைகொண்டுள்ள ஒரு சிறு கிராமம் ஆகும். அந்த கிராமத்தில் ஒரு காலத்தில் கேரள மாநிலத்தின் 64 பிராம்மணர்களின் குடும்பங்கள் இங்கே வசித்து வந்தனர். இந்த இடம் ஒரு பழங்காலத்து சிவன் கோவிலுக்கு, மிகவும் புகழ் பெற்றதாகும், அங்கே மிகவும் பழமையான கோவிலில் நான்கு பழமையான கல்வெட்டுகள் கிடைக்கப் பெற்றுள்ளன. இதிகாச புராணங்களின் படி, இந்தக் கோவிலை அகத்திய முனிவர் தாபித்ததாகவும் மேலும் அக்காலத்தில் இந்த கிராமத்தின் பெயரானது அகஸ்தியப்புத்தூர் என்ற பெயரில் இருந்ததாகவும், மேலும் இது சமசுகிருத மொழியை சார்ந்த திரியலாகும். பழம் பெருமைவாய்ந்த சாக்யார் கூத்து மற்றும் கூடியாட்டத்தின் விற்பன்னர் நாட்டியாச்சாரியார் விதூசகரத்தினம் பத்ம ஸ்ரீ மணி மாதவ சாக்கியார் இந்தக் கோவிலில் பல ஆண்டுகளாக நிகழ்ச்சியில் மிகவும் ஆர்வத்துடன் கலந்து கொள்கிறார்.

வெளி இணைப்புகள் 
 அவிட்டத்தூர் கிராமம்
 அவிட்டத்தூர்

திருச்சூர் மாவட்டம்
இந்து யாத்திரைத் தலங்கள்
பரமேக்காவு பகவதி கோவில்

பரமேக்காவு பகவதி கோவில் கேரளாவில் காணப்படும் இறைவியான பகவதியை வழிபடும் இந்துக்களின் மிகப்பெரிய கோவில்களில் ஒன்றாகும். பரமேக்காவு பகவதி கோவில் தென் இந்தியாவில் கேரளத்திலுள்ள த்ரிசூர் என்ற இடத்தில் அமையப்பெற்றதாகும், மற்றும் அக்கோவில் ஆயிரம் ஆண்டுகளுக்கு மேல் பழமை வாய்ந்ததாகக் கருதப்படுகிறது.

திருவம்பாடி ஸ்ரீ கிருஷ்ணர் கோவில் என்பது த்ரிசூர் பூரம் என்றறியப்படும் கேரள மாநிலத்து மிகப்பெரிய உற்சவங்களில் பங்கேற்கும் இரு எதிர்மறை குழுக்களில் ஒன்றாகும்.

கேரள இந்துக் கோயில்கள்
சான்று எதுவும் தரப்படாத கட்டுரைகள்
காதல் சுகமானது

காதல் சுகமானது 2002 இல் வெளியான ஒரு தமிழ்த் திரைப்படமாகும். பாலசேகரனின் கதை, திரைக்கதை, வசனம், இயக்கத்தில் வெளிவந்த இத்திரைப்படத்தில் தருண், சினேகா மற்றும் பலர் நடித்திருந்தனர். லவ் டுடே, பூமகள் ஊர்வலம், அற்புதம் போன்ற  படங்களின் இசையமைப்பாளர் சிவா இப்படத்தின் பாடல்களுக்கு இசையமைத்தார்.

பாடல்கள் 
இத்திரைப்படத்திற்கு சிவ சங்கர் இசையமைத்திருந்தார். பாடல் வரிகளை விவேகா எழுதியிருந்தார்.

மேற்கோள்கள் 

2002 தமிழ்த் திரைப்படங்கள்‎
சினேகா நடித்த திரைப்படங்கள்
லிவிங்ஸ்டன் நடித்த திரைப்படங்கள்
இந்தியத் தமிழ்த் திரைப்படங்கள்
திருப்பறை சிவன் கோவில்

திருப்பறை சிவன் கோவில் என்பது இந்தியாவில் கேரளாவில் உள்ள பத்தனம்திட்ட மாவட்டத்தில் வல்லிக்கோடு என அறியப்படும் சிறிய குக்கிராமத்தில் அமைந்திருக்கும் மிகவும் பிரபலமான பரமசிவனை வழிபடும் கோவிலாகும். இந்தக்கோவில் அச்சன்கோவில் நதிக்கரையில் அமையப் பெற்றதாகும். இந்தக் கோவிலின் கர்ப்பக்கிரகம் கோவில் அமைந்திருக்கும் குன்றின் உச்சியில் திறந்த வெளியுடன் மேற்கூரை இல்லாமல் வானத்தை நோக்கி இருப்பதாகக் காணப்படுகிறது. இந்த வகையில் இந்தக் கோவிலின் அமைப்பு இதர கோவில்களுடன் பார்க்கும் பொழுது, வேறுபட்டுக் காணப்படுகிறது.

பத்தனம்திட்டா மாவட்டத்திலுள்ள சிவன் கோயில்கள்
பேம்பி

பேம்பி (Bambi) 1942ம் ஆண்டு வெளியான ஒரு அமெரிக்க அசைபடம் (animated movie). வால்ட் டிஸ்னி நிறுவனத்தால் தயாரிக்கப்பட்ட இப்படம் ஆகத்து 13, 1942ல் வெளியானது.

வெளி இணைப்புகள் 
 டிஸ்னி இணையதளத்தில்
 

ஆங்கிலத் திரைப்படங்கள்
1942 திரைப்படங்கள்
வால்ட் டிஸ்னி பிக்சர்ஸ் திரைப்படங்கள்
அமெரிக்கத் திரைப்படங்கள்
இன்பவியல்

இன்பவியல் என்பது இன்பமே மதிப்புப்பெற்ற ஒரே இலக்கு என்ற மெய்யியல் கோட்பாடு ஆகும்.  இன்பமும் துன்பமும் மனிதரை உந்தும் ஒரே காரணிகளாக Motivational hedonism கூறிகிறது.  மேற்குலக மெய்யியலில் இக் கோட்பாடு முக்கியமானது.  தமிழர் மெய்யியலில் அன்பு, அறம், பொருள், இன்பம், வீடு ஆகிய அடிப்படை நோக்களில் ஒன்றாக இனபம் நோக்கப்படுகிறது.

மேற்கோள்கள்

மெய்யியல் கோட்பாடுகள்
கிரேக்க மெய்யியல்
காதலித்துப்பார்

காதலித்துப்பார் (Kadhalithuppar) 1982 ஆம் ஆண்டு வெளிவந்த தமிழ்த் திரைப்படமாகும். இதயக்கனி  புகழ் ஏ. ஜகந்நாதனின் இயக்கத்தில் வெளிவந்த இத்திரைப்படத்தில் சுருளிராஜன், சத்யராஜ், வி. கே. ராமசாமி மற்றும் பலர் நடித்திருந்தனர்.

சங்கர் கணேஷ் இரட்டையர்களின் இசையமைப்பில் உருவான பாடல்களை புலவர் புலமைப்பித்தன், ஆற்றலரசு , நெல்லை கிருஷ்ணன் ஆகியோர் இயற்றியிருந்தனர்.

நடிகர்கள் 
 சுருளிராஜன்
 சத்யராஜ் 
 லட்சுமிஸ்ரீ 
 எஸ். ஏ. அசோகன்
 கே. ஏ. தங்கவேலு
 ஒய். ஜி. மகேந்திரன் 
 ஐசரி வேலன் 
 விஜயகீதா 
 ரஜினி 
 வி. கே. ராமசாமி 
 ஏ. கருணாநிதி 
 ஒய். விஜயா
 அபர்ணா, ரமணி
 பாக்யலட்சுமி
 சந்திரா
 ராமாராவ்
 நீலு
 டைப்பிஸ்ட் கோபு
 உசிலைமணி
 சந்திரன்பாபு
 வைரம் கிருஷ்ணமூர்த்தி
 ரி. கே. எஸ். நடராஜன்
 குள்ளமணி

மேற்கோள்கள் 

1982 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
சுருளி ராஜன் நடித்த திரைப்படங்கள்
சத்யராஜ் நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
கே. ஏ. தங்கவேலு நடித்த திரைப்படங்கள்
வி. கே. ராமசாமி நடித்த திரைப்படங்கள்
வைக்கம் சிவன் கோவில்

வைக்கம் சிவன் கோவில் (Vaikom Temple) என்பது இந்தியாவில் கேரளத்திலுள்ள கோட்டயம் மாவட்டத்தில் வைக்கம் ஊரில் அமைந்துள்ள கோயில் மூலவர் வைக்கத்தப்பன் என்று அழைக்கப்படுகிறார். இவர் வியாக்ரபுரிசுவரர் என்கிற மற்றொரு பெயரிலும் அழைக்கப்படுவதுண்டு. இந்தக் கோயில் கோட்டயத்தில் இருந்து 40 கி.மீ. தொலைவில் உள்ளது.

தல வரலாறு
ஸ்ரீ பரசுராமர் தமது யோக சக்தியால் ஆகாய வழியாக வடதிசை நோக்கிப் பயணம் செய்து கொண்டிருந்த போது கருடன் கத்தியது. அவரது வலது தோள்பட்டை சிலிர்த்தது. அந்த நல்ல சகுனத்தின் அடையாளமாக அவர் கீழே பார்த்தார். நாவல் பழ நிறமுள்ள ஒரு சிவலிங்கம் நீரில் பாதியளவு மூழ்கியிருப்பது தெரிந்தது. அக்கணமே, அவ்விடத்தில் இறங்கி, அங்கிருந்த சிவலிங்கத்தை எடுத்துக் கட்டித்தழுவி, பீடம் ஒன்றை அமைத்து, அதில் சாஸ்திர முறைப்படி பிரதிஷ்டை செய்து, பூஜைகள் செய்தார். இந்த விபரம் வைக்கம் தலபுராணத்திற்கு அடிப்படையான பார்க்கவ புராணத்தில் தெரிவிக்கப்பட்டுள்ளது.

வியாக்ரபுரிசுவரர்

சிவபெருமான், பக்தனான கரன் எனும் அசுரனிடம் தனது அம்சமான மூன்று சிவலிங்கங்களைக் கொடுத்து விட்டார். அவனுடன் ஸ்ரீ வியாக்ரபாத முனிவரையும் அனுப்பி வைத்தார். அவரும் கரனுக்குத் தெரியாமல் அவனைப் பின் தொடர்ந்தார். மூன்று சிவலிங்கங்களையும் எடுத்துக் கொண்டு புறப்பட்ட கரன், களைப்பின் மிகுதியால் ஓரிடத்தில் சற்று ஒய்வு பெறுவதற்காக தன் வலக்கையில் வைத்திருந்த சிவலிங்கத்தைக் கிழே வைத்தான். சிவலிங்கத்தை மீண்டும் எடுக்க முயன்ற போது அது முடியாமல் போனது. அதை எடுக்க முயன்று தோல்வியடைந்த கரன், திரும்பிப் பார்த்த போது வியாக்ரபாரத முனிவர் நின்று கொண்டிருந்தார். உடனே அவன் அவரிடம் சிவலிங்கத்தைப் பூசை செய்து வரும்படி வேண்டிக் கொண்டான். அதை ஏற்ற வியாக்ரபாதரும் அங்கேயே தங்கி விட்டார். எனவே வைக்கத்திற்கு வியாக்ரபாத புரம், வியாக்ரபுரி என்ற பெயரும் ஏற்பட்டது. ஸ்ரீ வியாக்ரபாதர் பூசை செய்த வைக்கத்தப்பனுக்கு வியாக்ரபுரீசுவரர் என்ற பெயரும் உண்டாயிற்று.

வியாக்ரபாதர் மேடை
இக்கோயிலில் வெளிப்பிரகாரத்தின் தென்கிழக்கு மூலையில், ஒரு சமயம் மகாதேவர் ஸ்ரீ வியாக்ரபாதருக்குத் தரிசனம் தந்தாராம். தற்போது அங்கு ஆலமரத்தோடு கூடிய ஒரு மேடையிருக்கிறது. அம்மேடையை "வியாக்ரபாதர் மேடை" என்று அழைக்கிறார்கள்.

மேலும் காண்க 
 108 சிவன் கோயில்கள்

ஆதாரம்
பரணீதரன் எழுதிய கேரள ஆலயங்கள் பாகம்-1

கோவில் படங்கள்

கோட்டயம் மாவட்டத்திலுள்ள சிவன் கோயில்கள்
108 சிவன் கோயில்கள்
சின்னத்தம்பி பெரியதம்பி

சின்னத்தம்பி பெரியதம்பி என்பது 1987ஆம் ஆண்டில் வெளியான ஒரு தமிழ்த் திரைப்படமாகும். மணிவண்ணன் இயக்கிய இப்படத்தில், சத்யராஜ், பிரபு, நதியா, சுதா சந்திரன், நிழல்கள் ரவி, விஜயன், காந்திமதி மற்றும் பலரும் நடித்திருந்தனர். கங்கை அமரன் இசையமைத்த இப்படத்துக்கான பாடல்களை கங்கை அமரன், வைரமுத்து, "மாதம்பட்டி"சிவகுமார் ஆகியோர் எழுதியிருந்தனர்.

நடிகர்கள் 
 சத்யராஜ் - பெரியதம்பி 
 பிரபு - சின்னத்தம்பி 
 நதியா - கவிதா 
 சுதா சந்திரன்
 காந்திமதி - சின்னத்தம்பி, பெரியதம்பியின் பாட்டி 
 விஜயன் - சுதா சந்திரனின் சகோதரர்
 நிழல்கள் ரவி

பாடல்கள் 
கங்கை அமரன் இசையமைத்த இப்படத்தில் இடம்பெற்ற பாடல்கள் அனைத்தும் சிறப்பான வரவேற்பு பெற்ற பாடல்களாகும். ஒரு காதல் என்பது என்ற பாடலுக்கு மட்டும் இளையராஜா இசையமைத்திருந்தார்.

தயாரிப்பு 
தாரா சிவகுமார், கே.பத்மாவதி, எம்.எல்.நல்லமுத்து ஆகியோர் தயாரித்த இப்படத்தின் கதையை எழுதியவர் சண்முகப்பிரியன். படத்தை இயக்கிய மணிவண்ணன் திரைக்கதை, வசனம் ஆகியவற்றையும் எழுதியிருந்தார்.

ஆதாரங்கள்

வெளி இணைப்புகள்

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
மணிவண்ணன் இயக்கிய திரைப்படங்கள்
சத்யராஜ் நடித்த திரைப்படங்கள்
பிரபு நடித்த திரைப்படங்கள்
கங்கை அமரன் இசையமைத்த திரைப்படங்கள்
நதியா நடித்த திரைப்படங்கள்
நிழல்கள் ரவி நடித்த திரைப்படங்கள்
காந்திமதி நடித்த திரைப்படங்கள்
சுற்றுப்பாதை

பொதுவாக கூறுதலின் ஒரு மையப்படுத்தப்பட்ட துகளையோ அல்லது அமைப்பையோ சுற்றி பிற துகள்கள் அல்லது பொருள்கள் ஈர்ப்புவிசை காரணமாக சுற்றி வரும் பாதை சுற்றுப்பாதை என பொருள் படும்.

அணுவின் உட்கருவினை சுற்றி வலம் வரக்கூடிய எலக்ட்ரான்களின் பாதை
சுற்றுப்பாதை என்பது ஒரு அணுவின் உட்கருவினை சுற்றி வலம் வரக்கூடிய எலக்ட்ரான்களின் பாதையே ஆகும்.

சூரியனை சுற்றி கோள்கள் சுற்றிவரும் பாதை
இதுவே வானவியலை பொறுத்தவரை சூரியனை சுற்றி கோள்கள் சுற்றிவரும் பாதை சுற்றுப்பாதை எனப்படுகிறது.

மேற்கோள்கள்

வெளி இணைப்புகள்
 கால்க்டூல்: சுற்றுப்பாதை காலம் கணக்கிட.
 Java simulation on orbital motion. Requires Java.
 NOAA page on Climate Forcing Data includes (calculated) data on Earth orbit variations over the last 50 million years and for the coming 20 million years
 On-line orbit plotter . Requires JavaScript.
 Orbital Mechanics (Rocket and Space Technology)
 Understand orbits using direct manipulation 
 Planetary orbit Simulator Astronoo

வானியல்
அணுக்கருவியல்
முழு அக எதிரொளிப்பு

முழு அக எதிரொளிப்பு (Total internal reflection) என்பது ஒரு சமதளப் பரப்பின் செங்குத்துக் கோட்டிற்கு உள்ள மாறுநிலைக் கோணத்தை விட அதிக கோண அளவில் ஒரு ஒளிக்கதிர் ஊடக எல்லையை தொடும் ஒரு ஒளியியல் நிகழ்வு ஆகும். அந்த எல்லையின் மற்றைய பகுதியில் ஒளிவிலகல் குறிப்பெண் குறைவாக இருந்தால், எந்த ஒளியும் அந்த ஊடகம் வழியாக செல்ல இயலாது மற்றும் எல்லா ஒளியும் எதிரொளிக்கப்படும்.மாறுநிலைக் கோணம் என்பது முழு அக எதிரொளிப்பு நிகழ்வதற்கும் மேலதிக படுகோணம் கொண்டதாகும் .

வெவ்வேறு ஒளிவிலகல் குறிப்பெண்கள் கொண்ட ஊடகங்களின் குறுக்கே ஒளி செல்லும் பொழுது, அந்த எல்லைப்பரப்பில் ஒரு பகுதி எதிரொளிக்கும், மற்றொரு பகுதி ஊடுருவும் (ஒளி முறிவு). எதிரொளி மேற்பரப்பு எல்லையை ஒலி ஊடுருவி செல்லும் படுகோண மாறுநிலைக் கோணத்தை விட அதிமாக இருந்தால் , (அதாவது கதிரானது எதிரொளி மேற்பரப்பிற்கு இணையாக சென்று மோதினால் ) , பின் அந்த எல்லையை ஒளி கடக்கயியலாது ; பதிலாக முழுதுமாக அவை எதிரொளிக்கும் அல்லது பிரதிபலிக்கும் . இது அதிக ஒளிவிலகல் குறிப்பெண் உடைய ஊடகத்தில் இருந்து குறைந்த ஒளிவிலகல் குறிப்பெண் உடைய ஊடகத்தை கடக்கும் பொழுதுதான் நடைபெறும் . உதாரணமாக , கண்ணாடியில் இருந்து வாயுவிற்கு செல்லும் பொழுது ஆனால் வாயுவில் இருந்து கண்ணாடிக்கு செல்லும் பொழுது அல்ல .

ஒளியியல் விளக்கவுரை 

முழு அக எதிரொளிப்பை ஒரு அரை வட்ட கண்ணாடித் துண்டை வைத்து விளக்கலாம் . அந்த கண்ணாடித்துண்டின் ஊடாக குறுகிய கதிர் பாயும் பொழுது அந்த கதிர் பெட்டியில் ஒளிப்பாதை பிரதிபலிக்கும் . அந்த அரைவட்ட கண்ணாடித்துண்டில் சென்ற கதிர் வளைந்த பகுதியில் இருந்து ஊடுருவி சென்றதால் எதிரொளிப்பு எல்லையில் பட்டு செங்கோணத்தில் வளைந்த பகுதியிலேயே எதிரொளிக்கிறது . காற்றை விட கண்ணாடியில் குறைந்த ஒளிவிலகல் குறிப்பெண் இருக்கிறதாகையால் , கண்ணாடியில் இருந்து காற்றை நோக்கி ஒளி ஊடுருவ முற்படும் பொழுது அவை முற்றிலும் எதிரொளிக்கின்றது . θc மாறுநிலைக் கோணம் என்று எடுத்துக்கொண்டால் ,

 படுகோணம் θ < θc என்ற நிலையில் , கதிர் பிரியும் . சில கதிர் ஊடுருவும் , சில கதிர் எதிரொளிக்கும்.
 படுகோணம் θ > θc என்ற நிலையில் , கதிர் முழுதும் எல்லையில் எதிரொளிக்கும் .எதுவும் எல்லையைக் கடக்காது . இதன் பெயர் தான் முழு அக எதிரொளிப்பு .

இந்த இயற்பியல் தன்மையே ஒளியிழைகளை பயனுள்ளதாக ஆக்குகிறது . வைரங்கள் எப்படி பிரதிபலிக்கின்றது என்பதும் , தொலைநோக்கிகள் எவ்வாறு எதிரொளிக்கின்றது என்பது இதன் அடிப்படையே ஆகும் .

மாறுநிலைக் கோணம் 
மாறுநிலைக் கோணம் அல்லது வரம்புக் கோணம் என்பது எந்த படுகோணம் முழு அக எதிரொளிப்பை நிகழ்த்துகிறதோ அதற்கும் மேற்பட்ட கோண அளவுகள் ஆகும் . படுகோணத்தை எதிரொளிப்பு மேற்பரப்பிற்கு செங்குத்தான கோட்டை வைத்து அளக்கவேண்டும் . மாறுநிலைக் கோணத்தை பின்வருமாறு இருக்கும் .

இதில் , n2 என்பது குறைந்த ஒளி உணர்வுடைய ஊடகத்தின் ஒளிவிலகல் குறிப்பெண் ; n1 என்பது அதிக ஒளி உணர்வுடைய ஊடகத்தின் ஒளிவிலகல் குறிப்பெண் ஆகும் .

முழு அக எதிரொளிப்பின் பயன்பாடுகள்

ஒளியிழை
அரிய இருவிழியன்
ஒளியியல் மழையறிகருவி

இதனையும் பார்க்க 
ஒளியியல் 
எதிரொளிப்பு
ஒளியிழை
ஒளி முறிவு

மேற்கோள்கள்

ஒளியியல்
இயற்பியல்
வடிவ ஒளியியல்
மணிசங்கர் அய்யர்

மணிசங்கர் அய்யர் (Mani Shankar Aiyar) இந்திய அரசியல்வாதி மற்றும் நாடாளுமன்ற மாநிலங்களவை நியமன உறுப்பினர் ஆவார்.

தஞ்சாவூர் மாவட்டம் திருவையாறு அருகே உள்ள காருகுடி கிராமத்தை பூர்வீகமாகக்கொண்ட இவர் லாகூரில் 10-04-1941ல் பிறந்தார். அகில இந்திய காங்கிரஸ் உறுப்பினராகவும் , அகில இந்திய காங்கிரஸ் செயலாளராகவும்,1991,1999, 2004 ஆகிய மூன்றுமுறை மயிலாடுதுறை தொகுதியிலிருந்து தேர்ந்தெடுக்கப்பட்டு நாடாளுமன்ற உறுப்பினராக பணியாற்றியுள்ளார். 2004-2009 வரை மத்திய எண்ணெய் வளத்துறை அமைச்சராகவும் பணியாற்றியுள்ளார். தற்போது நாடாளுமன்ற மாநிலங்களவை உறுப்பினராக நியமிக்கப்பட்டுள்ளார்.

மணி சங்கர் அய்யர் 1973 ஆம் ஆண்டு சனவரி மாதம் ஆம் தேதியன்று சீக்கியப் பெண்ணான சுனீத் வீர் சிங்கை திருமணம் செய்து கொண்டார். இவர்களுக்கு 3 மகள்கள் உள்ளனர் - மூத்தவர், சுரண்யா ஐயர் ஒரு வழக்கறிஞர்;  இரண்டாவது, யாமினி ஐயர் ஒரு மூத்த ஆராய்ச்சி உறுப்பினரவார்.

மேற்கோள்கள்

வெளி இணைப்புகள்

Biography at Indian Sports Ministry website
Article in தி எகனாமிக் டைம்ஸ் about him dated 23 May 2004.
Information as a member of 14th Lok Sabha on website of Lok Sabha
Quote on cnn.com
Speech to business leaders on poverty and growth
Mani Shankar Aiyer Statement Regarding Terrorism
 Official biographical sketch in Parliament of India website

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
1941 பிறப்புகள்
மாநிலங்களவை உறுப்பினர்கள்
வாழும் நபர்கள்
10வது மக்களவை உறுப்பினர்கள்
13வது மக்களவை உறுப்பினர்கள்
14வது மக்களவை உறுப்பினர்கள்
இந்திய இறைமறுப்பாளர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
தமிழ்நாட்டைச் சேர்ந்த ஒன்றிய அமைச்சர்கள்
எழுதுனர்

மாற்றுச் சீட்டுகள் வணிகத்தில் பணத்தை போல் பயன்படுத்தப்படுகின்றன. கடன் வணிக நடவடிக்கைகளில், கடனாளிகளிடமிருந்து கடன் காலக் கெடு முடிவடைந்த பின்னரே விற்பனை அல்லது சேவைக்கான கைமாறு (பணம்) கிடைக்கும். இடைப்பட்ட காலத்தில் கடனீந்தோர்களுக்கு செலுத்த வேண்டிய தெகைக்கு கடனாளியிடமிருந்து கடன் தெகைக்கு ஒரு அத்தாட்சி (Acknowledgment of Debt) ஒன்று பெற்று வழங்கப்படுகிறது. இந்த அத்தாட்சியே ”மாற்றுச் சீட்டு” (Bill of Exchange) ஆகும். மாற்றுச் சீட்டை விற்பனை செய்த வணிகர் எழுதுகிறார் எனவே அவர் ”எழுதுனர் அலலது எழுதுநர்” (Drawer) என்ப்படுகிறார். எழுதுனர் குறிப்பிட்டுள்ள கால வரம்பு தொகை போன்றவை சரிதான் என்றும் தான் எழுதுனருக்கு கடன் பட்டுள்ளதாகவும் அதனை கடனாளி கையொப்பமிட்டு ஏற்றுக் கொள்கிறார்.

இதையும் காண்க 

முதன்மை கடனாளி
ஏற்குனர்

 வணிகவியல்
சான்று எதுவும் தரப்படாத கட்டுரைகள்
நாட்காட்டி (மென்பொருள்)

நாட்காட்டி மென்பொருள் என்பது நாட்காட்டியை மையப்படுத்தி, நிகழ்வுகள், முன்பதிவுகள், தொடர்புகள் ஆகியவற்றை மேலாண்மை செய்ய உதவும் மென்பொருள் ஆகும்.  தண்டர்பேர்ட், கூகிள் நாட்காட்டி, அவுட்லுக் போன்றவை நாட்காட்டி மென்பொருட்களைக் கொண்டுள்ளன.

நிரலாக்கம் 
பல்வேறு மென்பொருட்கள் நாட்காட்டிகளை நிறுவ நிரலகங்களைக் கொண்டுள்ளன.

மேற்கோள்கள்

மென்பொருள்
இணையப் புரவல் சேவை

இணையப் புரவல் சேவை என்பது வழங்கிகளை இயக்கி நிறுவனங்களுக்கும் நபர்களுக்கும் இணையத்தில் தகவல்களைப் பகிர உதவி வழங்கப்படும் சேவைகள் ஆகும்.  வலைத்தளம், மின்னஞ்சல், களப்பெயர், கோப்புக்கள் என பலதரப்பட்டவற்றை புரவல் செய்யும் சேவைகள் இவற்றுள் அடங்கும். இணையச் சேவை வழங்குனர்களின் அடிப்படை சேவைகளில் ஒன்றாக இது உள்ளது.

மேற்கோள்கள்

மின் வணிகம்
பம்பரக்கண்ணாலே

பம்பரக்கண்ணாலே 2005 ஆம் ஆண்டு வெளிவந்த தமிழ்த் திரைப்படமாகும். பார்த்தி பாஸ்கரின் இயக்கத்தில் வெளிவந்த இத்திரைப்படத்தில் ஸ்ரீகாந்த், ஆர்த்தி அகர்வால் (அறிமுகம்), நமீதா, வடிவேலு மற்றும் ஸ்ரீ குமார் நடித்துள்ளனர்.

கபிலனின் பாடல்களுக்கு ஸ்ரீகாந்த் தேவா இசையமைத்திருந்தார். திரைக்கதைக்கான வசனங்களை என். பிரசன்னகுமார் எழுதியிருந்தார்.

கதை 
ஆறுமுகம் (ஸ்ரீகாந்த்) ஒரு வேலைக்காக ஊட்டிக்கு வந்து பூஜாவை (ஆர்த்தி அகர்வால்) காதலிக்கிறார். இருப்பினும், பூஜாவுக்கு ஏற்கனவே வருங்கால கணவர் கௌதம் (விக்ரமாதித்யா) இருக்கிறார், அவர் தோன்றுவது போல் இல்லை. ஆறுமுகத்தின் காதலுக்கு என்ன நடக்கிறது என்பது படத்தின் மீதி.

நடிகர்கள் 
 ஸ்ரீகாந்த் - ஆறுமுகம் 
 ஆர்த்தி அகர்வால்- பூஜா
 நமீதா - மைனா 
 வடிவேலு- கடைலாமுத்துவாக
 விக்கிரமாதித்யா-  கௌதம் 
 கஞ்சா கருப்பு 
 சிங்கமுத்து 
 கிரேன் மனோகர்
 மதன் பாப்
 கராத்தே ராஜா
 தம்பி ராமையா 
 பாவா லட்சுமணன்

உற்பத்தி 
இது தமிழில் ஆர்த்தி அகர்வாலின் முதல் மற்றும் ஒரே படம்.

மேற்கோள்கள் 

2005 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
சிறீகாந்து தேவா இசையமைத்த திரைப்படங்கள்
வடிவேலு நடித்த திரைப்படங்கள்
தம்பி ராமையா நடித்த திரைப்படங்கள்
நமிதா நடித்த திரைப்படங்கள்
சிங்கமுத்து நடித்த திரைப்படங்கள்
ஸ்ரீகாந்த் நடித்த திரைப்படங்கள்